b"\n_START_ARTICLE_\nGil Birmingham\n_START_SECTION_\nZgodnje in osebno \xc5\xbeivljenje\n_START_PARAGRAPH_\nGil Birmingham se je rodil 13. julija 1966 v San Antoniu, Teksas, Zdru\xc5\xbeene dr\xc5\xbeave Amerike kot najstarej\xc5\xa1i izmed petih otrok v njihovi dru\xc5\xbeini. Njegova glasbena kariera se je za\xc4\x8dela pri njegovih desetih letih, ko se je za\xc4\x8del u\xc4\x8diti igranja kitare. Od takrat dalje je skupaj z razli\xc4\x8dnimi bandi potoval po dr\xc5\xbeavi in pel ter igral kitaro z njimi._NEWLINE_Po kon\xc4\x8danem \xc5\xa1olanju na University of Southern California se je posvetil karieri.\n_START_SECTION_\nKariera\n_START_PARAGRAPH_\nGil Birmingham je igralsko kariero za\xc4\x8del leta 1986 v televizijski seriji Riptide, leto pozneje, torej leta 1987 pa se pojavi v filmu House II: The Second Story in televizijski seriji Falcon Crest._NEWLINE_Leta 1996 ga lahko vidimo v Le Jaguar, leta 1997 pa v serijah Night Man, Buffy izganjalka vampirjev, Dr. Quinn, Medicine Woman in Command & Conquer: Tiberian Sun._NEWLINE_Leta 1999 je igral v The Wild Thornberrys, leta 2001 v V.I.P., Family Law in The Doe Boy, leta 2002 pa v Skins, Body & Soul in Gentle Ben._NEWLINE_Leta 2003 smo ga opazili v Gentle Ben 2: Danger on the Mountain, Dreamkeeper in The Lone Ranger, leta 2005 v Into the West, Love's Long Journey, Medical Investigation in End of the Spear, leta 2006 pa v Veronica Mars in No\xc4\x8d v muzeju._NEWLINE_Leta 2007 se pojavi v Cosmic Radio, leta 2008 pa v Somrak, California Indian in Turok: Son of Stone._NEWLINE_Letos smo ga lahko videli v 10 Items or Less, Love Ranch in Pod no\xc5\xbeem lepote, 20. novembra letos pa bo premira filma Mlada luna, nadaljevanja Somraka, trenutno pa snema film Mrk, nadaljevanje Somraka in Mlade lune, ki bo v kinematografe pri\xc5\xa1el leta 2010."